જૂદી-જુદીફરસાણની દુકાનો પર ફરસાણના ભાવોમાં પણ વિસંગતતા જોવા મળે છે. તહેવારોમાં ખાસ કરી ચવાણું પાપડી, તીખા ગાંઠીયા, ભાવનગરી ગાંઠીયા, ચોરાફળી અને સક્કરપારા જેવી આઇટમોનો ઉપાડ રહેતો હોય છે. દર વર્ષે તહેવારો અગાઉ તંત્ર દ્વારા ફરસાણના વેપારીઓ સાથે બેઠક કરી ભાવ બાંધણું કરી આપવામાં આવે છે. પરંતુ ચાલુ વર્ષે આવું કોઇ આયોજન આથ ધરવામાં આવતાં વિવિધ ફરસાણોની દુકાનોએ ગ્રાહકોની ગરજ પ્રમાણે ભાવો વસુલવામાં આવે છે. સરેરાશ ફરસાણના ભાવ પ્રતિ કિ.ગ્રા. રૂ.120 છે જ્યારે કેટલીક દુકાનોમાં રૂ.100 કિ.ગ્રા.તો કેટલીક દુકાનોમાં રૂ. 140 પ્રતિ કિ.ગ્રામ.ના ભાવે ફરસાણ વેંચાઇ રહ્યું છે.